**PREZUMŢIA DE NEVINOVǍŢIE**

*Dragos Niculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu rǎbdarea crestatǎ în somnul tǎios al frunzelor,

cu testamentul ascuns sub ultimul butoi

al cramei mǎnǎstireşti,

mǎ gîndesc sǎ inventez ninsoarea mecanicǎ,

mǎ gîndesc sǎ dorm o vreme pe nişte cuie de levǎnţicǎ,

pînǎ se va pensiona şi miliardarul care munceşte

benevol în farul de la ţǎrmul mǎrii,

pînǎ se va muta cǎţelul în pǎlǎria lui Jan Steen.

Nu-ţi bucura imaginaţia cu rîsul deşǎnţat al servitoarelor,

untura nu se mai foloseşte de mult la unsul roţilor universului,

iar tractoarele s-au dezvǎţat sǎ mai asigure ordinea

printre filele cǎrţii de omagii.

Mai bine alungǎ musca din nǎrile Sfinxului,

mai bine descoperǎ vreun secret al umanitǎţii

printr-un pod colbuit,

fiindcǎ zilele oricum scîrţîie ca nişte viori ologite,

fiindcǎ oricum la “Alimentara” ultimii gestionari

joacǎ de douǎzecişişase de ani cǎrţi

şi încǎ sînt departe de a pǎrea obosiţi.

A mai îmbǎtrînit piticul din statuie, tuşeşete mai des,

şi lumea zice cǎ Mihai Viteazul dǎ semne de înzdrǎvenire,

acum, cînd pe sub poduri se-ntind şuncile la uscat,

cînd poţi fi sigur cǎ tramvaiul cu pene de struţ

rǎmîne calea cea mai sigurǎ cǎtre o bǎtîneţe liniştitǎ.

(din volumul “Duminica poemului mut”